google/wiki40b huggingface dataset:
बेरिऑन संख्या

क्वार्करहित कण

क्वार्करहित कण अर्थात जिन कणों का निर्माण क्वार्कों से मिलकर नहीं बना होता उनकी बेरिऑन संख्या शून्य होती है। इस तरह के कण लेप्टॉन (इलेक्ट्रॉन, म्यूऑन, टाऊ और इनके न्यूट्रिनो सहित) और गेज बोसॉन (फोटोन, W व Z बोसॉन और ग्लुओन); या परिकल्पित कण ग्रेविटोन हैं।
अनुराधा नक्षत्र

भारतीय ज्योतिर्विदों ने कुल २७ नक्षत्र माने हैं, जिनमें अनुराधा सत्रहवाँ है। इसकी गिनती ज्योतिष देवगण तथा मध्य नाड़ीवर्ग में की जाती है जिसपर विवाह स्थिर करने मे गणक विशेष ध्यान देते हैं। अनुराधा नक्षत्र मे जन्म का पाणिनि ने अष्टाध्यायी में उल्लेख किया है।
अनुराधा नक्षत्र का स्वामी शनि है, जो राशि स्वामी मंगल का शत्रु है। यह ना, नी, नू, ने के नाम से जाना जाता है। इस शनि के नक्षत्र में जन्मा जातक उग्र स्वभाव का तुनक मिजाज वाला, स्पष्टवक्ता होता है। ये जीवन में कई उतार-चढ़ाव का सामना करके आगे बढ़ते है।
इन्हें स्थायित्व बड़ी मुश्किल से मिलता है। जन्मपत्रिका में यदि नक्षत्र स्वामी शनि की स्थिति ठीक रही तो ये अपने प्रयत्नों उत्तम लाभ पाने वाले होते हैं। राशि स्वामी मंगल उच्च या स्वराशि का हो वही नक्षत्र स्वामी स्वराशि या उच्च या मित्र राशि का हो व मंगल से दृष्टि संबंध न हो तो ऐसे जातक अपनी योग्यता के बल पर उन्नति कर लेते हैं।
एस. स्वप्ना

एस. स्वप्ना तमिलनाडु राज्य में सार्वजनिक सेवा कर्मचारियों के लिए टीएनपीएससी भर्ती परीक्षा लेने का पहला ट्रांसजेन्डर है। 

पृष्ठभूमि

मदुरै तमिलनाडु में जन्मी स्वप्ना, 2012 में टीएनपीएससी ग्रुप IV परीक्षा में आवेदन किया था, लेकिन बोर्ड ने अपने आवेदन से इनकार कर दिया क्योंकि वह एक ट्रांसजेन्डर है। इस फैसले के परिणामस्वरूप, स्वपन ने 7 अक्टूबर 2013 को मदुरै जिला कलेक्टरेट के सामने गोपी शंकर मदुराई के साथ विरोध प्रदर्शन किया और टीएनपीएससी, यूपीएससी, एसएससी और बैंक परीक्षाओं द्वारा आयोजित परीक्षाओं के लिए वैकल्पिक लिंग की अनुमति देने के लिए अनुमति दी। बाद में, मद्रास उच्च न्यायालय के मदुरै पीठ पर एक याचिका दायर की जिससे ट्रांजिंडर्स को महिला उम्मीदवारों के रूप में टीएनपीएससी परीक्षा लेने की अनुमति दी गई। 2013 में अपील सफल रही और उन्हें महिला उम्मीदवार के रूप में परीक्षा लेने की अनुमति दी गई, वह इस परीक्षा लेने के लिए पहली ट्रांसजेन्डर है।
दनियावॉ

दनियावॉ-पटना जिला के प्रखण्ड है। एन/एच३१पर एक गॉव है। यहॉ से बिहार, पटना एवं गया जाने के लिए सड़क मार्ग है। यहॉ पर हाई स्कूल है जहॉ आस-पास के२०गावो क लोग पढने आते है।
नैश्नल रेल

नैश्नल रेल रेलगाड़ी संचालन समवाय संघ (एसोसिएशन ऑफ़ ट्रेन ऑपरेटिंग कंपनीस (एटीओसी)) के लिए प्रयुक्त किया जाने वाला शीर्षक है। एटीओसी एक अनिगमित संघ है जिसकी सदस्यता में ग्रेट ब्रिटेन की वे कंपनियां हैं जो अब यात्री रेल सेवाओं का संचालन करते हैं जो पहले ब्रिटिश रेलवे बोर्ड (बीआरबी) द्वारा संचालित था (१९६५ के बाद से बोर्ड ने ब्रिटिश रेल शीर्षक का उपयोग किया)। बीआरबी एक वैधानिक निगम है जो यातायात अधिनियम (ट्रांसपोर्ट एक्ट) १९६२ के अंतर्गत बनाया गया। तबसे इसे बीआर रेसिडुअरी लि. पुनर्नामित किया जा चुका है जिसे अभी तक समाप्य किया जाना बाकी है।
लॉस अमेरिकंस

साजिश

के Valenzuela परिवार के सौदों के साथ कई मुद्दों का सामना करना पड़ अमेरिकी परिवारों सहित आज, बेरोजगारी, सांस्कृतिक पहचान और शराब.

पुरस्कार और मान्यता

Imagen नींव - सबसे अच्छा नाटक वेब श्रृंखला, 2012
बॉस जलसन्धि

यह विश्व की एक प्रमुख जलसन्धि हैं।
सलेमपुर,रतनी प्रखण्ड (जहानाबाद)

सलेमपुर रतनी प्रखंड के एक प्रमुख ग्राम मे से एक है। यह जहानाबाद जिले से करीब ६ कोस दूर है। इस ग्राम की कुल आबादी करीब १५०० है। यहा साक्षरता का प्रतिशत करीब 90 है। ग्राम मे हर मूलभूत सुविधा उपलब्ध है। स्वर्गीय कदरथन सिंह इस ग्राम के सबसे बड़े खेतिहर थे। गांव के अधिकांश लोगों के जीविका का साधन कृषि है। ग्रामिण परिवेश बहुत ही सुंदर है, इक आदर्श ग्राम की परिकल्पना यंहा आ कर की जा सकती है। 8वीं तक पढ़ाई की सुविधा गांव में ही उपलब्ध है। आवागमन के लिए ठीक ठाक सड़क है जो जीला मुख्यालय से जोङती है।
गुरुपुर नदी

गुरुपुर नदी भारत की एक प्रमुख नदी हैं। यह पश्चिमी घाट से निकलती है।
भारतीय गृह रक्षक

इतिहास

गृह रक्षक को मूल रूप से 1946 में बॉम्बे प्रांत में बनाया गया था। किसी भी अप्रिय स्थिति में नागरिकों को सुरक्षा प्रदान करने के लिए सेना, नौसेना, वायु सेना और अन्य सुरक्षा एजेंसियों के अलावा, जुड़वां स्वैच्छिक संगठन - नागरिक सुरक्षा और गृह रक्षक - को बनाया गया था। इसलिए, हर साल 6 दिसंबर को पूरे देश में संगठन के स्थापना दिवस के रूप में मनाया जाता है। उस दिन 1946 में,   बॉम्बे प्रांत में हो रहे नागरिक विकारों और सांप्रदायिक दंगों की उथल-पुथल के दौरान पुलिस के सहायक के रूप में प्रशासन की सहायता के लिये नागरिक स्वैच्छिक बल के रूप में, स्व. पुर्व प्रधानमंत्री मोरारजी देसाई के न्रेतत्व में गृह रक्षक टुकडी की स्थापना की गई थी। गृह रक्षक को गृह मंत्रालय के अधीन राज्यों /केंद्र शासित प्रदेशों के गृह रक्षक अधिनियम और नियमों के तहत बनाया गया था। 
यह गृह रक्षक संगठन बंगाल, राजस्थान, तमिल नाडु, मध्य प्रदेश और गुजरात में भी सक्रिय है।

शक्ति और संगठन

देश के 25 राज्य और केंद्र शासित प्रदेशों में मिलाकर गृह रक्षक की कुल संख्या 573,793 हैं। यह केरल में मौजूद नहीं है यहाँ इसके कर्तव्यों का प्रदर्शन अन्य संगठनों द्वारा किया जाता है।

प्रशिक्षण

सिविल डिफेंस और होमगार्ड दोनों के जवानों को प्रशिक्षण देने के लिए विभिन्न राज्यों में केंद्रीय नागरिक सुरक्षा प्रशिक्षण केंद्र स्थापित किए गए है। प्रशिक्षण में टीम के साथ-साथ व्यक्तिगत प्रशिक्षण भी होते हैं। स्वतंत्रता के बाद सिविल डिफेंस ट्रेनिंग के कार्य को 1962 के बाद ही पुनर्जीवित किया गया था।

उपकरण

गृह रक्षक पुराने हथियारों जैसे .303 ली-एनफील्ड एसएमएल राइफल, स्टेन और ब्रेन गन से सुसज्जित और प्रशिक्षित होते है, जो भारतीय आयुध कारखानों द्वारा स्वदेशी रूप से निर्मित हैं।

कर्मी

डॉक्टरों, वकीलों, शिक्षकों, सार्वजनिक और निजी क्षेत्र के संगठनों के कर्मचारियों, कॉलेज और विश्वविद्यालय के छात्रों, कृषि और औद्योगिक श्रमिकों और अन्य जो अपने समुदायों को अपना खाली समय दे सकते हैं, को कार्मियो के रूप में भर्ती की जाती है। भारत के सभी 18 से 50 वर्षीय नागरिक सदस्यता के लिए पात्र होते हैं और सामान्य रूप से कार्यकाल तीन से पांच साल तक का होता हैं। सेवा के लिए बुलाए जाने पर सदस्यों को एक भत्ता दिया जाता है। सभी सदस्य, अपने पहले तीन साल के कार्यकाल के बाद, पुलिस द्वारा कानून और व्यवस्था, अपराध की रोकथाम, डकैत विरोधी उपाय, सीमा नियंत्रण, आपदा राहत, आग से बचाव और अग्निशमन, चुनाव और सामाजिक कल्याण की गतिविधियाँ रखरखाव में प्रशिक्षित होते हैं।
भारतीय दण्ड संहिता धारा ९

भारतीय दण्ड संहिता की धारा ९ अंको के प्रयोग के बारे में है। इसके तहत जहा विशेष रूप से उलेख कर बताया नहीं गया हो वहा बहुवचन अंको में एकवचन और एकवचन में बहुवंचन अंक समिलित होते है।
रुद्रप्रयाग जिला

जनसांख्यिकी

२००१ की स्थिति तक, रुद्रप्रयाग जिले की जनसंख्या २,२७,४३९ है, जिसमें हिन्दू २,२५,७७३, मुसलमान १,४०६ और धर्म अघोषित ९०
कुंवर चूड़ा

कुंवर चूड़ा सिसोदिया मेवाड़ के महाराणा लाखा के  बड़े  पुत्र थे । महाराणा लाखा का वृद्धावस्था में मंडोर के राव रणमल राठौड़ की बहन हंसा बाई के साथ विवाह हुआ और लाखा के बड़े पुत्र चूडा़ ने मेवाड़ का राज्य हंसाबाई की होने वाली संतान को देने की भीष्म प्रतिज्ञा की । हंसा बाई ने मोकल को जन्म दिया  ! महाराणा लाखा की मृत्यु के बाद चूडा़ ने मोकल को राज्य सिंहासन पर बैठाया।
रघुकुल में या तो रामचंद्र ने पितृ भक्ति के कारण ऐसा उदाहरण दिखलाया या फिर  चूड़ा सिसोदिया ने ।
२६५५ ईसा पूर्व

२६५५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६५५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ख़ालिस्तान आंदोलन

ख़ालिस्तान (पंजाबी: ਖ਼ਾਲਿਸਤਾਨ)  प्रस्तावित देश का नाम है। सिख अधिकतर भारतीय पंजाब में आबाद हैं और अमृतसर में उनके मत्वपूर्ण राजनैतिक और धार्मिक अकाल तख़्त स्थित है। 1980 के दशक में ख़ालिस्तान की प्राप्ति के आंदोलन ज़ोरों पर थे जिसे विदेशों में रहने वाले सिखों का वित्तीय और नैतिक समर्थन हासिल था। भारत सरकार ने अमृतसर पर सैन्य कार्रवाई करके इस आंदोलन को कुचल डाला। कनाडा में बबर खालसा पर यह आरोप भी लगा कि उसने भारतीय यात्री विमान को उड़ान के दौरान टाइम बम द्वारा विस्फोट करके उसे नष्ट कर दिया। आतंकवाद पर युद्ध शुरू होने के बाद यह विमान घटना कनाडा और पश्चिमी मीडिया में ख़ूब उछाला गया।
मैथिलीशरण गुप्त सम्मान

चयन के मापदंड

सम्मान के लिये चुने जाने के समय रचनाकार का सृजन-सक्रिय होना अनिवार्य है। मध्यप्रदेश शासन ने यह नीतिगत निर्णय लिया है कि वह निर्णायक समिति की अनुशंसा को स्वीकार करेगा और अनुशंसा उसके लिए बंधनकारी होगी। प्रसंगवश यहाँ यह उल्लेख भी आवश्यक है कि सम्मान केवल सृजनात्मक कार्य के लिए हैं, शोध अथवा अकादेमिक कार्य के लिए नहीं। कवि के अपने समूचे कृतित्व के आधार पर ही सम्मान देय है न कि किसी एक अथवा विशिष्ट कृति के आधार पर।
निर्धारित चयन प्रक्रिया के अनुसार राज्य शासन देश के काव्य प्रेमियों, कवियों, आलोचकों और संस्थानों आदि से नामांकन आमंत्रित करता है। प्राप्त नामांकन को जूरी के समक्ष अन्तिम निर्णय के लिए प्रस्तुत किया जाता है। चयन समिति में राष्ट्रीय ख्याति के साहित्यकार और विशेषज्ञ शामिल होते हैं। चयन समिति को यह स्वतंत्रता है कि अगर कोई नाम छूट गया हो तो अपनी तरफ से उसे जोड़ लें।

पुरस्कार

यह सम्मान वर्ष 1987-88 से प्रारम्भ किया गया है। इस सम्मान के अन्तर्गत एक लाख रुपये की राशि तथा प्रशस्ति पट्टिका भेंट की जाती है।
विद्या चरण शुक्ल

विद्या चरण शुक्ल भारतीय राजनीति के सबसे महत्वपूर्ण व्यक्तियो मे एक रहे है। उनका जन्म 2 अगस्त  सन् 1929 को हुआ था। उनके पिता पं रविशंकर शुक्ल वकील, स्वतंत्रता सेनानी, अनुभवी कांग्रेसी नेता अविभाजित मध्यप्रदेश के पहले मुख्यमंत्री थे।
विद्या चरण शुक्ल के बडे भाई श्यामा चरण शुक्ल भी अविभाजित मध्यप्रदेश के तीन बार मुख्यमंत्री रहे।
विद्या चरण शुक्ल ने 1951 में नागपुर के मोरिस कॉलेज से बीए किया. इसके बाद उन्होंने एक कंपनी भी शुरू की जो सफारी और वाइल्ड लाइफ फोटोग्राफी के एक्सपीडीशन आयोजित करती है. इसके अलावा उन्होंने मैंगनीज और डोलमाइट के खनन का भी काम शुरू किया. 15 फरवरी, 1951 को विद्या चरण शुक्ल की शादी सरला शुक्ल से हुई. उनकी तीन बेटियां है.

राजनितिक जीवन

1957 मे पहली बार महासमुंद से लोकसभा चुनाव जीते और सबसे युवा सांसद बने। वे रिकॉर्ड नौ बार लोकसभा के सांसद रहे। 1966 मे पहली बार इंदिरा गाँधी कैबिनेट में शामिल हुए ।
चन्द्रशेखर सरकार मे विदेश मंत्री रहे।

कद्दावर नेता

1957 के आम चुनाव में कांग्रेस पार्टी ने विद्या चरण शुक्ल को महासमुंद सीट (तब बलोदा बाजार उसका नाम था) से चुनावी अखाड़े में उतारा. एक बड़े बहुमत के साथ जीत दर्ज कर उन्होंने भारतीय संसद में अपनी जगह बनाई. 1962 मे महासमुंद से दुबारा सांसद बने। वह उस वक्त के युवा सांसदों में से एक थे. सन् 1962 में महासमुंद से और 1971 मे रायपुर से सांसद बने। सन 1977 मे उन्होने लोकसभा का चुनाव रायपुर से लडा पर आपातकाल से उपजे आक्रोश के कारण हार गये। नौ लोकसभा चुनावों में जीतकर उन्होंने कांग्रेस पार्टी में अपनी जबरदस्त धाक जमाई.
1966 में जब इंदिरा गांधी प्रधानमंत्री बनी, तो उन्होंने विद्या चरण शुक्ल को कैबिनेट मंत्री नियुक्त किया. राजनीतिक सफर के दौरान उन्हें कई बेहद महत्त्वपूर्ण मंत्रालय मिले जैसे दूरसंचार, गृह, रक्षा, वित्त, योजना, सूचना एवं प्रसारण, विदेश, संसदीय, जल संसाधन.
आपातकाल (1975 से 1977) के दौरान उन्होंने ही ऑल इंडिया रेडियो पर किशोर कुमार के गाने पर प्रतिबंध लगा दिया था. तब वह सूचना एवं प्रसारण मंत्री थे. दरअसल किशोर कुमार ने कांग्रेस के लिए गाने से इनकार कर दिया था. इससे नाराज होकर उन्होंने ये सख्त कदम उठाया था.
26 मई, 2013 को कांग्रेस की 'परिवर्तन यात्रा' पर नक्सलियों ने कांग्रेस नेताओं के काफिले पर घात लगाकर हमला किया था जिसमें कांग्रेस के वरिष्ठ नेता महेंद्र कर्मा सहित 27 लोग मारे गए और विद्या चरण शुक्ल एवं 31 अन्य लोग जख्मी हो गए थे. शुक्ल को गुड़गांव के मेदांता अस्पताल में भर्ती कराया गया था जहां उनका दुखद निधन हो गया।
सीमुक

सीमुक अथवा सीमुख (230–207 ईसा पूर्व) भारत का राजा था जिसने सातवाहन राजवंश की स्थापना की। पुराणों में वह सिशुक या सिन्धुक नाम से वर्णित है।
पुराणों के अनुसार आंध्र सीमुख सुशर्मन् के अन्य भृत्यों की सहायता से काण्वायनों का नाम कर पृथ्वी पर राज्य करेगा। पुराणों द्वारा दी गई आंध्र वंशावली के शासकों तथा उनके राज्यकाल को जोड़ने पर यह स्पष्ट हो जाता है कि सीमुक काण्वों के अंत (ई. पू. ४५) से लगभग दो शताब्दी पहले हुआ होगा और इसका मौर्य साम्राज्य के अंत में हाथ रहा होगा। पुराणों के अनुसार इसने २३ वर्ष राज्य किया। जैन स्रोतों के अनुसार उसने जैन तथा बौद्ध मंदिरों का निर्माण किया, किंतु अपने राज्यकाल के अंतिम समय अपनी निर्दयता के कारण उसका वध कर दिया गया।
सलेमपुर गाँव (कटिहार )

भुगोल

सलेमपुर के पुर्व दिशा में चकला, पशिच्म में रामनगर, उत्तर में मलहरीया तथा दक्षिण में खैरा है। प्राचीन समय में गाँव के पश्चिम दिशा से कोसी नदी बहती थी जोकि अब लगभग 15 किलोमीटर दूर चली गई है। कोसी नदी के प्रमाण आज भी गाँव के पश्चिमी दिशा में देखे जा सकते हैं।

जनसांख्यिकी

यहाँ कि आबादी लगभग 2000 है।

यातायात

बस मार्ग से- कटिहार से भागलपुर तथा पुर्णियाँ से भागलपुर जाने के रास्ते में सलेमपुर है। यहाँ जानें के लिए कटिहार, पुर्णियाँ तथा भागलपुर से बस मिलती है। सलेमपुर NH 31 पे समेली के नजदीक स्थित है॥
रेलमार्ग से- यहाँ का नजदीकी स्टेशन कुर्सेला और बखरी है।
वायुमार्ग से - यहाँ का नजदीकी एयरपोर्ट पुर्णियाँ है।

पुरानी काली मंदिर

गाँव के उत्तर दिशा में दक्षिण काली जी का भव्य एवंम् प्राचीन मंदिर है। यहाँ प्रतिवर्ष दिपावली में मेले का आयोजन किया जाता है।

नई काली मंदिर

गाँव के दक्षिण में भी काली जी का एक मंदिर है। इस मंदिर कि स्थापना पुरानी काली मंदिर से ही हुई है।

माता वैश्णो मंदिर

गाँव के पश्चिम में माता वैश्णो देवी का मंदिर(कुटि) हैै। वैसे तो ये मंदिर प्राचीन है लेकिन इसकी विधिवत स्थापना तथा मंदिर निर्माण 2003 में संपन्न हुआ, इस अवसर पर गाँव में भव्य यज्ञ का आयोजन हुआ था। इस यज्ञ की वर्षी पर जगन्नाथ पुरी के शंकराचार्य भी आए थे।

श्री अमोल गौशाला

श्री अमोल गोशाला का निर्माण भारत के आजादी से पहले अपने समय के प्रख्यात पंडित अमोल झा ने करवाया था। ये 4 एकड़ में फैला हुआ है, लेकिन सरकारी उपेक्षाअों के कारण इसकी स्थिति जर्जर है।

ठाकुर बाबा स्थान

गाँव की दक्षिणी पूर्वी कोने में ठाकुर बाबा स्थान है। ye devta U.P. ke mirzapur jile me logo ke ghr ghar me kul devta hote hai jinko hardiya dev v kahah jata hai.. ye ganga nadi k par se aate hai aur jiske ghar me hote hai unke ghar se haldi nahi lii jati hai. inki pooja ka prasad kewal wahi khata hai jiske ghar me inki pooja hoti hai.. inki akriti sindoor se banti hai. jisme thakur-thakurain hote hai aur inke sath bhairo baba ki pooja v ki jati hai..Thakur baba ko gamcha aur janew chadhaya jata hai aur ghar ka naya anaaz v chadhta hai sath hi laddu. thakurain ko nai sadi aur singaar ki samgri chadai jati hai.Thakur maharj ki pooja baishak mahine ke akhari shaniwar ko hoti hai. aur kartik mahine ke antuim shaniwar ko v ki jati hai sath hi sath. Sawan mahine ki antim shaniwar ko v pooja hoti hai. har mahine me alag alag chize chadhai jati hai. jaisa jiske ghar me manyat ho. Ghar me kisi ladke ki shadi hone par v inki vishesh pooja hoti hai aur beta hone par v vishesh pooja hoti hai.

शिवालय

गाँव के पूरब दिशा में शिव मंदिर है।

ब्रम्ह बाबा स्थान

गाँँव के पश्चिमी दक्षिणी कोने में ब्रम्ह बाबा स्थान है। यहाँ एक प्राचीन पीपल का पेड़ है। इस पीपल के पेड़ के बारे में गाँव के लोगो की मान्यता है कि रातोरात प्रकट हो गया था।

पं अमोल झा

पंडित श्री अमोल झा अपने समय के प्रख्यात पंडित थे। इन्हौने अपनी जमीन दान में दे कर गाँव में गोशाला का निर्माण कराया।

पं लड्डू मिस्र

पंडित लड्डू मिश्रा पूर्वी बिहार के प्रसिद्ध पंडित हैं।

बाहरी कड़ीयाँ

सलेमपुर कटिहार
सिक्किम अधिराज्य

नेपाली वर्चस्व

मध्य 18वीं शताब्दी में सिक्किम पर नेपाल (उस समय गोरखा अधिराज्य) ने आक्रमण किया और उसके बाद 40 वर्षों से अधिक समय तक गोरखाओं ने इस पर राज किया। 1775 से 1815 तक लगभग 180,000 नेपाली जाति के लोग पूर्वी नेपाल और मध्य नेपाल से आकर सिक्किम में बस गये। यद्यपि, भारत पर अंग्रेजी शाषण स्थापित होने के बाद, सिक्किम अंग्रेजों के साथ इस बात पर एकमत हो गया कि नेपाल – दोनों का समान शत्रु है। इस बात से व्यथित नेपाल ने प्रतिशोध में आकर सिक्किम पर हमला किया और सिक्किम का अधिकांश हिस्सा (तराई सहित) अपने कब्जे में कर लिया। इस बात ने ब्रिटिश ईस्ट इंडिया कंपनी को 1814 में नेपाल पर आक्रमण करने के लिए प्रेरित किया, जिसके परिणामस्वरूप गोरखा युद्ध छिड़ गया। नेपाल और ब्रिटेन के बीच सुगौली संधि और सिक्किम और ब्रिटिश भारत के बीच तितालिया संधि के परिणामस्वरूप नेपाल का क्षेत्रिय रियायतें सिक्किम ने ब्रिटिश भारत को सौंप दिया।
सिद्धमंगल स्तोत्र

श्री सिद्धमंगल स्तोत्र एक संस्कृत भाषा का स्तोत्र है। हिन्दू सनातन धर्म में मंगल की पूजा, अर्चना, स्तुति के लिए इसका पठन किया जाता है।

स्तोत्र

॥ श्रीपादराजम् शरणम् प्रपद्ये ॥

श्री मदनंत श्रीविभुषीत अप्पल लक्ष्मी नरसिंह राजा ।

जय विजयीभव, दिग्विजयीभव, श्रीमदखंड श्री विजयीभव ॥१॥
श्री विद्याधारी राधा सुरेखा श्री राखीधर श्रीपादा ।

जय विजयीभव, दिग्विजयीभव, श्रीमदखंड श्री विजयीभव ॥२॥
माता सुमती वात्सल्यामृत परिपोषित जय श्रीपादा ।

जय विजयीभव, दिग्विजयीभव, श्रीमदखंड श्री विजयीभव ॥३॥
सत्यऋषीश्र्वरदुहितानंदन बापनाचार्यनुत श्रीचरणा ।

जय विजयीभव, दिग्विजयीभव, श्रीमदखंड श्री विजयीभव ॥४॥
सवितृ काठकचयन पुण्यफल भारद्वाजऋषी गोत्र संभवा ।

जय विजयीभव, दिग्विजयीभव, श्रीमदखंड श्री विजयीभव ॥५॥
दौ चौपाती देव लक्ष्मीगण संख्या बोधित श्रीचरणा ।

जय विजयीभव, दिग्विजयीभव, श्रीमदखंड श्री विजयीभव ॥६॥
पुण्यरुपिणी राजमांबासुत गर्भपुण्यफलसंजाता ।

जय विजयीभव, दिग्विजयीभव, श्रीमदखंड श्री विजयीभव ॥७॥
सुमतीनंदन नरहरीनंदन दत्तदेव प्रभू श्रीपादा ।

जय विजयीभव, दिग्विजयीभव, श्रीमदखंड श्री विजयीभव ॥८॥
पीठिकापुर नित्यविहारा मधुमतीदत्ता मंगलरुपा ।

जय विजयीभव, दिग्विजयीभव, श्रीमदखंड श्री विजयीभव ॥९॥
॥ श्रीपादराजम् शरणम् प्रपद्ये ॥
कम्प्यूटर विज्ञान का इतिहास

कम्प्यूटर विज्ञान का इतिहास अभिकलित्र (कंप्यूटर) के निर्माण से संबंधीत यान्त्रिक आविष्कारों, गणितीय सिद्धान्तों तथा  विभिन्न आधुनिक अवधारणाओं के विकासक्रम को रेखांकित करने वाला शास्त्र है।
टांडी गोत्र

टांडी गोत्र एक जाट गोत्र है।
शब्दनगरी

शब्दनगरी हिन्दी की पहली ब्लॉगिंग एवं सोशल नेटवर्किंग वेबसाइट है। इसे आई आई टी के एक पूर्व छात्र अमितेश मिश्रा ने आरभ किया है। इस वेबसाइट पर उपयोक्ता हिन्दी में अपनी कहानियां, कवितायें और कमेंट डाल सकते हैं साथ ही अपनी विचारधारा वाले लेखकों और हिन्दी भाषी लोगों से बहुत आसानी से जुड़ सकते हैं। इस वेबसाइट का लक्ष्य भारत के 65 करोड़ हिन्दीभाषी लोग हैं जो हिंदी में बोलते, लिखते और पढ़ते हैं।
पौष कृष्ण प्रतिपदा

पौष कृष्ण प्रतिपदा भारतीय पंचांग  के अनुसार दसवें माह की सोलहवी तिथि है, वर्षान्त में अभी ७४ तिथियाँ अवशिष्ट हैं।
मारेक्स रोग

मारेक्स रोग एक विषाणु जनित रोग है। इस रोग का नाम पशु चिकित्सक जोसफ मारेक पर रखा गया है। यह्र रोग, गालिड हेरपस वायरस नामक विषाणु से उत्पन्न होता है। रोग, टी सेल लिंफोमा की उपस्थिति से जाने जाते है। लसीकाकोशिका तंत्रिकाओं और अंगों में प्रवेश करते है। एमडीवी से संबंधित वायरस सौम्य प्रतीत होते हैं और वैक्सीन उपभेदों के रूप में इस्तेमाल किया जा सकता है। इस विषाणु से संक्रमित पक्षी वायरस के वाहक हो सकते हैं। नवजात चूजा कुछ हफ्तों के लिए मातृ प्रतिपिंडों द्वारा संरक्षित हैं। संक्रमण के बाद, सूक्ष्म घाव एक या दो सप्ताह के बाद मौजूद होते हैं। सकल घाव तीन से चार सप्ताह के बाद मौजूद हैं। यह विषाणु पंख के रोम से फैलता है और साँस द्वारा प्रेषित होता है। क्लासिकल मारेक की बीमारी या न्यूरोलिमोफोटोमेटिस एक या अधिक अंगों के असममित पक्षाघात का कारण बनता है।
लांगटांग

लांगटांग (नेपाली: लाङटाङ) नेपाल का एक क्षेत्र है, जो काठमांडू घाटी से उत्तर में तिब्बत के साथ सीमावर्ती है। यहाँ पर स्थित हिमालय के खण्ड को लांगटांग हिमाल बुलाते हैं। लांगटांग राष्ट्रीय उद्यान इस क्षेत्र में स्थित है और उसमें हिन्दूओं के लिए पवित्र गोसाइँकुण्ड झील स्थित है जहाँ हर अगस्त में तीर्थयात्री आते हैं।

भूकम्प

इसी क्षेत्र में लांगटांग गाँव हुआ करता था जो मई 2015 नेपाल भूकम्प में आए भयंकर हिमस्खलन से पूरी तरह ध्वस्त हो गया। ३१० व्यक्तियों की जाने गई।
कपाल मोचन मेला

परिचय

स्कंद महापुराण के अनुसार कलयुग के प्रभाव से ब्रह्मा अपनी पुत्री सरस्वती के प्रति मन में बुरे विचार रखने लगे।
इससे बचने के लिए सरस्वती ने द्वैतवन में भगवान शंकर से शरण मांगी। सरस्वती की रक्षा के लिए भगवान शंकर ने ब्रह्मा का सिर काट दिया, जिससे उन्हें ब्रह्मा हत्या का पाप लगा। इससे शंकर भगवान के हाथ में ब्रह्मा कपाली का निशान बन गया। सब तीर्थों में स्नान और दान करने के बाद भी वह ब्रह्मा कपाली का चिन्ह दूर नहीं हुआ। घूमते-घूमते भोलेनाथ पार्वती सहित सोमसर (कपाल मोचन) तालाब के निकट देव शर्मा नामक एक ब्राह्माण के घर ठहरे।
किवदंती के अनुसार रात के समय ब्राह्माण देव शर्मा के आश्रम में गाय का बछड़ा गौ माता से बात कर रहा था कि सुबह ब्राह्माण उसे बधिया करेगा। इससे क्रोधित बछड़े ने कहा कि वह ब्राह्माण की हत्या कर देगा। इस पर गौ माता ने बछड़े को ऐसा करने से मना कर दिया, क्योंकि बछड़े को ब्रह्मा हत्या का पाप लग जाता। इस पर बछड़े ने गौ माता को ब्रह्मा हत्या दोष से छुटकारा पाने का उपाय बताया। दोष मुक्त होने के उपाय मां पार्वती ने भी सुने।
दूसरे ही दिन सुबह होने पर ब्राह्माण ने बछड़े को बधिया करने का कार्य शुरू किया और बछड़े ने ब्राह्माण की हत्या कर दी, जिससे उसे ब्रह्मा हत्या का पाप लग गया। बछड़े और गाय का रंग काला हो गया। इससे गौ माता बहुत दुखी हुई। इस पर बछड़े ने गौ माता को अपने पीछे आने को कहा और दोनों सोमसर तालाब में स्नान किया, जिससे उनका रंग पुन: सफेद हो गया। इस प्रकार वे ब्रह्म दोष से मुक्त हो गए। इस सारे दृश्य को देखने के बाद मां पार्वती के कहने पर भगवान शंकर ने सरोवर में स्नान किया। इससे उनका बह्मा कपाली दोष दूर हो गया। इसलिए सोम सरोवर के इस क्षेत्र का नाम कपाल मोचन हो गया।

आवागमन

दिल्ली से यमुना नगर के लिए सीधी बस व ट्रेन सेवा है।
पूर्वोत्तर सीमान्त रेलवे

पूर्वोत्तर सीमा रेलवे या पूर्वोत्तर सीमांत रेलवे (Northeast Frontier Railway), भारतीय रेल की एक इकाई है और रेलवे बोर्ड, मत्रांलय के अधीन कार्यरत 16 जोनल रेल में से एक है। इसे लघुरूप में  एनएफआर  कहा जाता है।
इसकी स्थापना 1958 में हुई थी। इसका मुख्यालय गुवाहाटी के मालिगांव में स्थित है। जैसा कि नाम है “पूर्वोत्तर सीमा रेल” भारत के पूर्वोत्तर क्षेत्र में स्थित सभी राज्य बिहार, पश्चिम बंगाल, असम, नगालैंड, अरुणाचल प्रदेश, मिजोरम तथा त्रिपुरा को स्पर्श करता है।
पू0 सी0 रेल भारत की सेवा में समर्पित है और इस क्षेत्र की विशेष आवश्यकताओं को पूरा करने की सच्ची आश ने इस रेल के निष्पादन को सुधारने में काफी मदद की है। बंगलादेश के साथ अंर्तबदल सुविधा तथा नेपाल और भूटान के लिए रेल शीर्ष के रूप में कार्य करने के अलावा पू0 सी0 रेल कुल 10 राज्यों की सेवा करती है।

इतिहास

सन 1881 में रेल ने पहली बार असम में प्रवेश किया जब 'असम रेलवे एवं ट्रैडिंग कम्पनी' ने चाय एवं कोयला ले जाने के उद्देश्य से मारघेरिटा में डिब्रूगढ़ से माकुम कोयला खान तक 65 कि0 मी0 लम्बा मीटर लाइन का निर्माण शुरू किया। इस क्षेत्र के रेल के लिए सन 1881 एक अन्य घटना के लिए भी एक ऐतिहासिक वर्ष रहा और वह है दार्जिलिंग – हिमालय रेल के किबंदति स्वरूप टॉय ट्रैन का चालू होना।
भारत के विभाजन के साथ ही राजनीतिक सीमा के अनुसार बंगाल-असम रेल को पुनः विभाजित करना पड़ा। इसके फलस्वरुप अगस्त 1947 को पांडू में मुख्यालय के साथ 'असम रेल' की स्थापना की गई। सर्व भारतीय रेल मार्ग स्थापित करने के लिए 26 जनबरी 1948 में किशनगंज से फकीरग्राम तक 142 मील लंबी असम रेल लिंक परियोजना का निर्माण युद्व स्तर पर शुरू किया गया और रिकार्ड समय के अंदर पूरा कर दिसम्बर 1949 में यातायात के लिए खोल दी गई। पहली यात्री गाड़ी 26 जनबरी 1950 से चलाई गई।
भारतीय रेल के पुनवर्गीकरन के साथ ही 14 अप्रैल 1952 को संपूर्ण असम रेल प्रणाली को गोरखपुर में मुख्यालय सहित पूर्वोत्तर रेल के साथ शामिल कर दिया गया। पूर्वोत्तर के विकास को गति देने के लिए विभाजित पूर्वोत्तर रेल से काट कर 15 जनवरी 1958 को मालीगांव में मुख्यालय के साथ 'पूर्वोत्तर सीमा रेल' बनाई गई।

संगठन

पू0 सी0 रेल महाप्रबंधक के प्रशासनिक नियंत्रण में है जो विभागाध्यक्षों की सहायता से रेलवे बोर्ड को रिपोर्ट करते हैं। यह पांच मंडलों में विभाजीत है -
अलीपुरद्वार मंडल, कटिहार मंडल, तिनसुकिया मंडल तथा रंगिया मंडल।
बाथौ

बड़ो लोगों जिस धर्म का पालन करते हैं उसका नाम बाथौ है। 'बाथौ' शब्द का अर्थ है, 'पाँच सिद्धान्त' । ये पाँच सिद्धान्त ये हैं- 'बार' (वायु), 'सान' (सूर्य), 'हा' (पृथ्वी), 'दै' (जल) तथा 'अख्रां' (गगन)। वर्तमान काल में बोड़ो समाज अपने प्राचीन धर्म, दर्शन और परम्परा को मानते हुये अपनी संस्कृति को जीवित किये रखा है। 'बाथौ' या 'बाथौबोराइ' इनके प्रधान देवता हैं। कुछ अन्य देवता भी हैं किन्तु बाथौ को परमेश्वर माना जाता है।
बाथौ धर्म के अन्तर्गत कई प्रकार के उत्सवों का आयोजन किया जाता है जिसमें से एक खेराई उत्सव है। खेराई उत्सव हो या अन्य उत्सव वेसारे कृषि से ही सम्बन्धित होते है। खेराई उत्सव बोड़ो ध्रर्म के अन्तर्गत मनाया जाने वाला एक विस्तृत एवं खर्चीला पूजा विधान है। खेराई उत्सव में नर्तकी, ओझा या पुरोहित, वाद्य यन्त्र, औजार आदि काफी चीजों की आवश्यकता होती है। उत्सव के आयोजन के दौरान उक्त सभी वस्तुयें अपनी भूमिका का निर्धारित करता है। खेराई एक बलि विधान से सम्बन्धित उत्सव है इसमें कई सारे जीव-जन्तुओं की देवताओं को प्रसन्न करने के फलस्वरुप उनकी बलि दी जाती है। ओझा (पुरोहित) इस उत्सव के समय दैवधुनि को विशेष प्रकार से प्रयोग में लाते है कि क्योकि ऐसी धारणा है कि दैवधुनि के माध्यम से वह (पुरोहित) देव-देवियों के साथ सम्वाद स्थापित करता है ताकि उन्हें धरती पर आवाहन कर समस्त मानव जाति में शांति और प्रसन्नता के वातावरण को प्रवाहित किया जा सके। यह उत्सव एक प्रकार से प्रकृति के साथ विशेष रुप से जुड़ा हुआ है। इस उत्सव के माध्यम से जिन-जिन देवताओं की पूजा की उनमें से प्रायः प्रकृति की शक्ति के रुप ग्रहण किया जा सकता है।